Repokoers aangepasLesetja Kganyago, president van die Reserwebank Die Reserwebank se monetêre beleidskomitee het Donderdag die repokoers met 25 basispunte tot 6.25% verhoog, weens kommer oor ŉ swak rand en stygende inflasie. Tydens BDPro se peiling met 13 ekonome, het agt verwag dat die koerse onveranderd sal bly, maar die res het ŉ verhoging van 25 basispunte voorspel. Inflasie sal nou na verwagting tot ŉ gemiddeld van 4.6% styg, ná ŉ vorige voorspelling van 4.7% terwyl ekonomiese groei nou op 1.4% beraam word, in vergelyking met 1.5% tydens die komitee se vergadering in September. Die repokoers is laas in Julie met 25 basispunte aangepas tot 6%. Vier lede van die beleidskomitee het vir die verhoging gestem, en twee het gestem om die koerse onveranderd te laat. Dit was die bank se laaste vergadering vir die jaar. -TMG Digital/BDlive